Reyneke het volgens die dokument bedank sodat die DFSA se melkprodusente-aandeelhouers hul eie nuwe onafhanklike voorsitter en ’n nuwe uitvoerende hoof kan aanstel.
Clover sê siklusse in die suiwelbedryf is nie ongewoon nie en sy ervaring wys dat oorskotjare, waarin boere se pryse daal, gevolg word deur ’n natuurlike daling in die beskikbaarheid van onverwerkte melk, en ’n herstel van pryse.
Weens die hoë produksie van melk in die land, asook die gedempte ekonomie, bly rakpryse onder druk en het die DFSA op 31 Augustus ’n verdere melkprysverlaging van 30 c/liter aangekondig, wat op 1 Oktober in werking sou tree.